**savivaldybės Bendruomenės sveikatos tarybos**

**POSĖDŽIO PROTOKOLAS**

2016-05-18 Nr.TAR1-60

 Klaipėda

Posėdis įvyko 2016-05-10, prasidėjo 15.00 val.

Pirmininkas Artūras Razbadauskas

Sekretorė Janina Asadauskienė

Dalyvauja Bendruomenės sveikatos tarybos (BST) tarybos nariai: J. Grubliauskienė, R.Ložienė, A.Daujotienė, A.Slatvickis, S.Liekis, R.Pilipavičius, J.Beniušytė, D.Drungilienė .

**DARBOTVARKĖ:**

 1.Kvapų kontrolės rezultatų apžvalga ir problemos**.** Pranešėja A. Šlepetienė, Nacionalinio visuomenės sveikatos centro prie Sveikatos apsaugos ministerijos Klaipėdos departamento Visuomenės sveikatos saugos kontrolės skyriaus vedėja.

 2. Einamieji klausimai

.

 1.**SVARSTYTA.** Kvapų kontrolės rezultatų apžvalga ir problemos

 A.Šlepetienė supažindino su teisės aktais , reglamentuojančiais kvapų kontrolę, atliktais kvapų tyrimais pietinėje ir šiaurinėje miesto dalyje esančiose įmonėse, jų rezultatais ir Nacionalinio visuomenės sveikatos centro prie Sveikatos apsaugos ministerijos Klaipėdos departamento reikalavimais pateiktais įmonėms bei įmonėse įgyvendintais projektai, mažinančiais kvapų sklaidą. ( pranešimas pridedamas) Atsakė į BST narių klausimus.

 **NUTARTA:**

 1.Informacija išklausyta.

 2.Organizuoti bendrą BST posėdį su Klaipėdos rajono savivaldybės BST, gavus iš įmonių kvapo koncentracijos aplinkos ore sklaidos modeliavimo duomenis.

 **2.SVARSTYTA.Einamieji klausimai**

J.Grubliauskienė pakvietė BST narius dalyvauti **projekte „Europos dviračių iššūkis 2016“. Europos dviračių iššūkis - didžiausias miesto dviratininkų komandų konkursas, kuris vyksta kasmet** gegužės 1-31 dienomis fiksuojant dviračiu nuvažiuotą atstumą su Cycling365 programėle. Klaipėda dalyvauja trečius metus. Visa informacija patalpinta Visuomenės sveikatos biuro tinklapyje adresu <http://www.sveikatosbiuras.lt/lt/projektai/europos-dviraciu-issukis-2016/>ir).

**NUTARTA:**

1.Dalyvauti projekte, minant dviračiais gegužės 26 d. 19 val. kartu su sveikatos sektoriaus darbuotojais. Pradžia prie Vasaros estrados, numatytas kelionės maršrutas – trasa nr. 3

Posėdis baigtas 16.15 val.

BST pirmininkas A.Razbadauskas

BST sekretorė J.Asadauskienė